钦定古今图书集成/理学汇编/学行典/第244卷 > 庄允中
## 钦定古今图书集成/理学汇编/学行典/第244卷 > 庄允中

按《松江府志》：“庄允中，字执卿，少颖悟，八岁善属文，里
中号神童。游北雍，领隆庆元年乡荐第一人。郡鲜《易》
学，允中得归，有光真传授之方应选，易学遂广。世居
朱泾万安桥，故梁木也，捐赀首倡改为石，一方利之。
年四十未举子，以百金置妾。将婚之夕，闻女父为司
仓逋，官课被系，鬻女以偿也。心恻之，还其婚约，不责”
原聘，随亦举子，盖厚德之报云。子元祯，登戊辰进士。